
UNITATEA ADMINISTRATIV TERITORIALĂ
COMUNA JIBERT
Jibert,  nr. 129; cod fiscal 4801397; Tel.0268/285528; Fax:. 0268/285643,
primăria_comunajibert@yahoo.com


Nr. înregistrare: 5506/31.08.2026


ANUNŢ PENTRU CONCURSUL DE ANGAJARE PE POST CONTRACTUAL - ȘOFER MICROBUZ ȘCOLAR  ÎN CADRUL COMPARTIMENTULUI TRANSPORT


          PRIMĂRIA COMUNA JIBERT organizează în data de 23.09.2026 concurs pentru ocuparea unui post contractual de execuție, vacant, de șofer microbuz școlar, COD COR 833101 pe perioadă nedeterminată, în cadrul Compartimentului Transport, în conformitate cu prevederile Legii 141/2025 și HG nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice. 
Data, ora și locul desfășurării probei scrise: 
· 23.09.2026 ora 10:00, la sediul Primăriei Jibert, str. Principală, nr. 129, Jibert

Perioada de depunere a dosarelor: 
· 01.09.2026 - 14.09.2026

1. Condiţiile generale prevăzute de art. 15 din H.G. 1336/08.11.2022: 

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din OUGi nr. 57/2019 privind Codul administrativ, cu modificările și completările ulterioare: 
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene; 
b) cunoaște limba română, scris și vorbit; 
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2. Condiții specifice pentru ocuparea postului: 
· nivelul studiilor: studii medii
· vechime: minim 3 ani șofer profesionist/conducător auto
· să fie posesor al permisului de conducere categoriile B, D, D1;
· să dețină atestat pentru transportul rutier de persoane, eliberat de ARR, în termen de valabilitate;
· să dețină aviz psihologic de la un cabinet medical avizat de Ministerul Transporturilor 
· Cartela tahografică se va prezenta in termen de 30 de zile de la angajare.

           3. În vederea participării la concurs, candidatul va depune următoarele documente necesare înscrierii conform art. 35 din H.G. 1336/2022:

a) formular de înscriere la concurs, conform modelului anexat la prezentul anunț; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului, sau de către unităţile sanitare abilitate, cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare; 
i) curriculum vitae, model comun European. 

        Modelul orientativ al adeverinţei menţionate la lit. “e” este prevăzut în anexa nr. 3 din H.G.
nr. 1336/2022.
 
        Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut la lit. g) se prezintă însoţite de documentele originale, care se certifică cu menţiunea „conform cu originalul“, de către secretarul comisiei de concurs.           

         Cazierul judiciar şi certificatul de integritate comportamentală pot fi înlocuite cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la instituţia publică competentă cu eliberarea certificatelor de cazier judiciar şi a certificatelor de integritate, are obligaţia de a completa dosarul de concurs cu originalele documentelor prevăzute la lit. f) şi lit.h), anterior datei de susţinere a probei scrise.
             
          Dosarele de candidatură se depun până cel târziu în data de 14.09.2026, ora 16.00 prin următoarele modalități:
· la sediul UAT Jibert din Jibert str. Principală nr.129
· prin Poșta Română, 
· serviciul de curierat rapid, 
· poșta electronică a instituției publice:  primaria_comunajibert@yahoo.com

          Transmiterea documentelor prin poşta electronică a instituţiei publice se realizează în format .pdf cu volum maxim de 1 MB, documentele fiind acceptate doar în formă lizibilă. În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică a instituţiei publice, candidaţii primesc codul unic de identificare la o adresă de email comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus, la lit. b)-e), în original, pentru certificarea acestora, pe tot parcursul desfăşurării concursului, până cel târziu în data de  23.05.2025, ora 11:00 la sediul instituției unde se desfășoară proba scrisă/practică.  

          4. Bibliografie şi tematică: 
      1)    OUG 195/2002 privind circulația pe drumurile publice, republicată, cu modificările și completările ulterioare ; 
a. cu tematică: Capitolul III Conducătorii de vehicule, Capitolul IV Semnalizarea rutieră și Capitolul V Reguli de circulație; 
2)  HG. 1391/2006 pentru aprobarea Regulamentului de aplicare a OUG nr. 195/2002 cu modificările și completările ulterioare; 
a. cu tematică: Capitolul II Vehiculele și Capitolul V Reguli de circulație 
3)  Legea 53/2003, Codul Muncii, republicată, cu modificările și completările ulterioare; 
a. cu tematică: Titlul XI - Răspunderea juridică 
4) HG nr. 38/2008 privind organizarea timpului de lucru al persoanelor care efectuează activități mobile de transport, cu modificările și completările ulterioare ; 
a. cu tematică: integral
5) Legea nr.319/2006 privind securitatea și sănătatea în muncă cu modificările și completările ulterioare; ; 
a. cu tematică: Capitolul IV Obligațiile lucrătorilor, Capitolul VI Comunicarea, cercetarea, înregistrarea și raportarea evenimentelor.

         5. Atribuțiile postului: 

1. Răspunde de integritatea autovehicululuir pe care îl are în primire; 
2. Răspunde de întreținerea autovehiculului pe care îl are în primire; 
3. Realizează exploatarea autovehiculului în conformitate cu instrucțiunile prevăzute în cartea tehnică a acestuia; 
4. Răspunde de inventarul, consumul de materiale, piese și carburanți primite și de buna exploatare a microbuzului din dotare, conform normelor tehnice; 
5. Răspunde în fața legii pentru pagubele cauzate instituției din vina sa; 
6. Transportă cu microbuzul școlar elevii din Jibert-Lovnic-Grânari, Jibert-Dacia-Văleni și retur la Școala Gimnazială Jibert; 
7. Întocmește zilnic foi de transpor; 
8. Este obligat să se prezinte la serviciu la ora fixată în program și să respecte programul stabilit; 
9. Nu părăsește locul de muncă decât în cazuri deosebite și numai cu aprobarea primarului
10. Nu conduce microbuzul școlar obosit sau sub influența alcoolului, drogurilor sau medicamentelor care reduc capacitatea de conducere; 
11. Respectă cu strictețe traseele stabilite și a instrucțiunilor primite de la primarul comunei;
12. Se comportă civilizat în relațiile cu elevii, părinții, superiorii ierarhici, colegii de serviciu și organele de control; 
13. Atât la plecare, cât și la sosirea din cursă, verifică starea tehnică a autovehiculului, inclusiv anvelopele; 
14. Nu pleacă în cursă dacă observă defecțiuni /nereguli ale autovehiculului și anunță imediat superiorul pentru a remedia defecțiunile; 
15. La sosirea din cursă, predă șefului direct foaia de parcurs completată corespunzător, însoțită de diagramele tahograf; 
16. La parcarea autovehiculului, șoferul va lua toate măsurile pentru asigurarea mașinii;
17. Comunică imediat primarului, telefonic sau prin orice alt mijloc, orice eveniment de circulație în care este implicat; 
18. Respectă normele specifice de securitate a muncii, circulație rutieră și regulamentul de ordine interioară al instituției; 
19. Efectuează la timp controale medicale periodice la medicul de medicina muncii ; 
20. Are obligația de a verifica ca numărul de elevi transportați într-o cursă să nu depășească numărul locurilor; 
21. Va respecta prevederile Regulamentului UE 679/2016, conform anexei la prezenta fișă a postului; 
22. Îndeplineşte şi alte atribuţii încredinţate de şeful ierarhic sau conducătorul instituţiei în condițiile legii. 
23. Respectă prevederile Contractului colectiv de muncă la nivel de primărie şi ale Regulamentului Intern. 
24. Se achită de atribuţiile prevăzute în fişa postului şi de sarcinile concrete de muncă conform standardelor de performanţă ale postului;
        6. Calendar desfășurare concurs:

                                                                                                           Publicare: 01.09.2026
	Nr. crt.
	ETAPA
	DATA

	1.
	Data limită și ora până la care se pot depune dosarele de concurs
	01.09.2026 - 14.09.2026, ora 16:00

	2.
	Rezultatul selecției dosarelor
	15.09.2026, ora 15:00

	3.
	Termen de depunere a contestației
	16.09.2026, ora 15:00

	4.
	Termen de afișare a rezultatului contestației
	17.09.2026, ora 15:00

	5.
	Data desfășurării probei scrise
	23.09.2026, ora 10:00

	6
	Termen de afișare a rezultatului probei scrise
	23.09.2026, ora 15:00

	7.
	Termen de depunere a contestației la proba scrisă
	24.09.2026, ora 15:00

	8.
	Termen de afișare al  rezultatului contestației la proba scrisă
	25.09.2026, ora 15:00

	9.
	Data desfășurării probei - interviu
	28.09.2026, ora 10:00

	10.
	Termen de afișare a rezultatului probei interviu
	28.09.2026, ora 15:00

	11.
	Termen de depunere a contestației la proba interviu
	29.09.2026, ora 15:00

	12.
	Termen de afișare al  rezultatului contestației la proba interviu
	30.09.2026

	13.
	Termen de afișare al rezultatului final  
	02.10.2026


Alte detalii suplimentare referitoare la organizarea și desfășurarea concursului se pot obține la nr. de telefon: 0763509938, persoană de contact: Pîtea Elena, inspector.

                                                                   Primar,
                                                             Pîtea Ștefăniță

